**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| Secţiunea 1  Titlul proiectului de act normativ  Hotărâre pentru aprobarea condițiilor în care polițiștii de penitenciare pot beneficia de concedii de odihnă, concedii de studii, învoiri plătite și concedii fără plată | | | | | | |
| Secţiunea a 2-a  Motivul emiterii actului normativ | | | | | | |
| 1. Descrierea situaţiei actuale | Legea nr. 145/2019 privind statutul polițiștilor de penitenciare, stabilește la art. 104 lit. f) că ”*Polițistul de penitenciare are dreptul la concedii de odihnă, concedii de studii, învoiri plătite și concedii fără plată, în condițiile stabilite prin hotărâre a Guvernului.”*  Trebuie menționat că Legea nr. 293/2004 privind Statutul funcționarilor publici cu statut special din Administrația Națională a Penitenciarelor, act normativ abrogat de Legea nr. 145/2019 privind statutul polițiștilor de penitenciare, stabilea că printre drepturile acordate funcționarilor publici cu statut special din sistemul administrației penitenciare, se numărau și cele referitoare la concedii de odihnă, concedii de studii, învoiri plătite și concedii fără plată.  Legea nr. 145/2019 privind statutul polițiștilor de penitenciare, stabilește la art. 206 că în termen de 6 luni de la intrarea sa în vigoare se adoptă actele normative subsecvente.  Față de conținutul Hotărârii de Guvern cu nr. 1946/2004 privind condițiile în baza cărora funcționarul public cu statut special din sistemul administrației penitenciare are dreptul la concedii de odihnă, concedii de studii, învoiri plătite și concedii fără plată, bilete de odihnă, tratament și recuperare, act normativ în vigoare la acest moment și care este emis în temeiul legii nr. 293/2004, sunt necesare a fi aduse completări pentru a fi în acord cu normele interne și internaționale, astfel:  Art. 145 alin. (4) din Codul Muncii prevede că „*la stabilirea duratei concediului de odihnă anual, perioadele de incapacitate temporară de muncă şi cele aferente concediului de maternitate, concediului de risc maternal şi concediului pentru îngrijirea copilului bolnav se consideră perioade de activitate prestată.”*  Potrivit art.146 din Codul Muncii *“concediul de odihnă se efectuează în fiecare an. În cazul în care salariatul, din motive justificate, nu poate efectua, integral sau parţial, concediul de odihnă anual la care avea dreptul în anul calendaristic respectiv, cu acordul persoanei în cauză, angajatorul este obligat să acorde concediul de odihnă neefectuat într-o perioadă de 18 luni începând cu anul următor celui în care s-a născut dreptul la concediul de odihnă anual.*”  Directiva 2003/88/CE A Parlamentului European şi a Consiliului din 4 noiembrie 2003 privind anumite aspecte ale organizării timpului de lucru stabilește cerințe minime de securitate și sănătate pentru organizarea timpului de lucru, conform căreia toți lucrătorii trebuie să dispună de perioade de repaus suficiente; noțiunea de repaus trebuie exprimată în unități de timp, adică în zile, ore sau fracțiuni ale acestora; lucrătorilor din Comunitate trebuie să li se acorde perioade minime de repaus zilnic, săptămânal și anual; de asemenea, se stabileşte faptul că statele membre iau măsurile necesare pentru ca orice lucrător să beneficieze de un concediu anual plătit, iar perioada minimă de concediu anual plătit nu poate fi înlocuită cu o indemnizație financiară, cu excepția cazului în care relația de muncă încetează.  Astfel, în vederea armonizării legislaţiei care reglementează modalitatea de acordare a concediului de odihnă cuvenit polițiștilor de penitenciare, respectiv Hotărârea Guvernului nr. 1946/2004 privind condiţiile în baza cărora funcţionarul public cu statut special din sistemul administraţiei penitenciare are dreptul la concedii de odihnă, concedii de studii, învoiri plătite şi concedii fără plată, bilete de odihnă, tratament şi recuperare, cu modificările şi completările ulterioare, cu celelalte reglementări legale în materie - respectiv Legea nr. 53/2003 privind Codul muncii, precum şi cu legislaţia comunitară şi cu tratatele internaţionale la care România este parte, este necesară aprobarea unei noi hotărâri de Guvern care să reglementeze condițiile în care polițiștii de penitenciare pot beneficia de concedii de odihnă, concedii de studii, învoiri plătite și concedii fără plată. | | | | | |
| 2. Schimbări preconizate | Prin prezentul proiect de act normativ se propun, cu titlu exemplificativ, următoarele:   * clarificarea noțiunilor de vechime în muncă respectiv de vechime în serviciu datorată modificărilor intervenite prin legislaţia pensiilor, excepțiile la stabilirea duratei concediului, precum şi faptul că dreptul la concediu de odihnă este garantat; * *Zilele de sărbători legale în care nu se lucrează, stabilite prin legislația națională, nu sunt incluse în durata concediului de odihnă anual,* astfel realizându-se armonizarea cu prevederile din legea nr. 53/2003 privind Codul muncii, respectiv art. 145 alin. (3); * reglementarea situației în care *polițiștii de penitenciare au absentat de la program întregul an calendaristic, fiind în concediu pentru creşterea copilului sau în concediu fără plată, caz in care nu au dreptul la concediu de odihnă pentru acel an.* Textul ia în considerare interesul social, politica legislativă a statului român şi cerinţele corelării cu ansamblul reglementărilor interne şi ale armonizării legislaţiei naţionale cu legislaţia comunitară şi cu tratatele internaţionale la care România este parte; * *prevederea situaţiei în care, din motive întemeiate, unii polițiști de penitenciare nu au putut efectua concediul de odihnă la care aveau dreptul într-un an calendaristic, ipoteză în care unitatea este obligată ca în termen de 18 luni, începând cu anul următor celui în care s-a născut dreptul la concediul de odihnă anual, pe baza unei planificări, să le acorde concediul restant astfel încât la expirarea acestui termen sa nu mai existe zile neefectuate din anul calendaristic respectiv* (Directiva 2003/88/CE din 4 noiembrie 2003 privind anumite aspecte ale organizării timpului de lucru)*;* * *În situații cu totul excepționale, când concediul de odihnă nu a fost efectuat în termenul de 18 luni, acesta poate fi compensat în bani, cu aprobarea conducătorului unității,* aceasta pentru a avea o practică unitară la nivelul sistemului național de apărare, ordine publică și securitate națională. * *Acordarea compensării în bani a concediului neefectuat, aferent perioadei lucrate, în cazul în care raporturile de serviciu ale polițiștilor de penitenciare au încetat înainte de a fi efectuat concediul de odihnă.* Această modificare este necesară în vederea armonizării legislaţiei naţionale cu legislaţia comunitară, astfel cum este stipulat în Directiva 2003/88/CEE privind anumite aspecte ale organizării timpului de lucru care stabileşte la articolul 7 faptul că  *„(2) Perioada minimă de concediu anual plătit nu poate fi înlocuită cu o indemnizaţie financiară, cu excepţia cazului în care relaţia de muncă încetează”* astfel că această compensaţie în bani a concediului va fi posibilă la momentul încetării raporturilor de serviciu. * *Includerea unui text care să reglementeze* că *în cazul în care concediul de odihnă este întrerupt, drepturile băneşti primite în avans se regularizează în luna următoare acordării dreptului, odată cu plata salariilor*, ținând cont de faptul că trimiterea se referă în esenţă la prevederile art. 150 din Codul muncii conform căruia *„(3) Indemnizaţia de concediu de odihnă se plăteşte de către angajator cu cel puţin 5 zile lucrătoare înainte de plecarea în concediu.”* * *Reglementarea situaţiei în care, după ce polițistul de penitenciare a efectuat concediul de odihnă, în cazul în care raportul său de serviciu cu unitatea a încetat ca urmare a îndeplinirii condițiilor de pensionare sau ca urmare a decesului, nu se va impune restituirea cotei-părți din indemnizaţia de concediu de odihnă şi voucherul de vacanță/indemnizația de vacanță/contravaloarea serviciilor turistice corespunzătoare perioadei nelucrate din anul pentru care i s-a acordat acel concediu.* Aceste prevederi se aplică și *în situația polițistului de penitenciare pentru care raportul de serviciu cu unitatea a încetat ca urmare a împlinirii limitei de vârstă, dar fără drept la pensie,* adăugându-se astfel şi situaţia neprevăzută încă, referitoare la împlinirea limitei de vârstă dar fără drept la pensie. * Se prevede că *polițiștii de penitenciare beneficiază de concedii de studii numai pentru frecventarea primei forme de învăţământ superior din fiecare ciclu, conform categoriilor prevăzute de Legea educaţiei naţionale în vigoare, de la încadrarea în sistemul administraţiei penitenciare,* fiind necesară precizarea clară cu privire la frecventarea unei forme de învăţământ superior din fiecare ciclu (facultate, cursuri postuniversitare, masterat, doctorat), existând situaţii în care s-a interpretat greşit ca fiind aplicabilă doar în cazul facultăţii; * *De asemenea se prevede că polițiștii de penitenciare, care urmează cursuri de învăţământ superior, organizate în instituţii de învățământ superior acreditate ori cu autorizare de funcţionare provizorie, în condiţiile alin. (1), pentru fiecare an universitar, au dreptul la un concediu de studii plătit, de 30 de zile calendaristice, acordat la cerere, integral sau fracţionat, realizându-se* astfel armonizarea cu prevederile art. 115 din Legea educaţiei naţionale nr. 1/2011. * *Se reglementează și situația polițiștilor de penitenciare cărora li se acordă concediu de studii, numai dacă obțin aprobarea șefilor de unități pentru a se înscrie la formele de învățământ superior, pentru fiecare ciclu în parte,* deoarece se impune necesitatea obținerii unei aprobări prealabile din partea directorului unității pentru înscrierea la o formă de învățământ superior. În acest sens poate fi ținută și o evidență clară a personalului care urmează diverse forme de pregătire. *Aprobarea pentru înscrierea la cursurile de învăţământ superior se acordă numai dacă acestea asigură specializarea/pregătirea potrivit nevoilor unităţii;* * *Polițiștii de penitenciare care la încadrarea în sistemul administraţiei penitenciare frecventează o formă de învăţământ superior, pot beneficia de concediu de studii numai cu acordul directorului unităţii,* fiind necesar a se preciza ce se întâmplă în situația în care personalul este încadrat în sistemul penitenciar, ulterior înscrierii la o formă de învăţământ superior; * *Polițiștii de penitenciare care au promovat etapele de admitere la instituţii de învăţământ superior sau instituţii de învăţământ din străinătate, pentru frecventarea cursurilor li se poate acorda concediu fără plată, la solicitarea acestora,* fiind necesară o astfel de prevedere având în vedere lipsa reglementării situației în care aceștia urmează cursurile unor instituţii de învăţământ din străinătate; * *Având în vedere faptul că* art. 16 alin. (6) din Codul muncii stabileşte că perioada de concediu fără plată nu constituie vechime în muncă, fără a se face precizări privind un număr minim de zile, prin prezentul proiect se prevede că *perioadele concediilor fără plată nu constituie vechime în serviciu.*   Schimbările aduse prin prezenta hotărâre de Guvern sunt emise în limitele şi potrivit normelor care le ordonă, acestea vizând eliminarea neconcordanţelor generate de modificarea legislaţiei aflate în raport cu prevederile Hotărârii Guvernului nr. 1946/2004 privind condiţiile în baza cărora funcţionarul public cu statut special din sistemul administraţiei penitenciare are dreptul la concedii de odihnă, concedii de studii, învoiri plătite şi concedii fără plată, bilete de odihnă, tratament și recuperare, act normativ ce urmează a fi abrogat în mod corespunzător prin prezenta hotărâre de Guvern. | | | | | |
| 3. Alte informaţii | Nu este cazul | | | | | |
| Secţiunea a 3-a – Impactul socioeconomic al proiectului de act normativ | | | | | | |
| 1. Impactul macroeconomic | Nu este cazul | | | | | |
| 2. Impactul asupra mediului afaceri | Nu este cazul | | | | | |
| 3. Impactul social | Nu este cazul | | | | | |
| 4. Impactul asupra mediului | Nu este cazul | | | | | |
| 5. Alte informaţii | Nu este cazul | | | | | |
| Secţiunea a 4-a – Impactul financiar asupra bugetului general consolidat, atât pe termen scurt, pentru anul curent, cât şi pe termen lung (5 ani) | | | | | | |
| - mii lei - | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care: | Nu este cazul | | | | | |
| a) buget de stat, din acesta: | x | x | x | x | x | x |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale: |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) contribuţii de asigurări |  |  |  |  |  |  |
| 2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| b) bugete locale |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| 3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugetele locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 7. Alte informaţii |  |  |  |  |  |  |
| Secţiunea a 5 –a – Efectele proiectului de act normativ asupra legislaţiei în vigoare | | | | | | |
| 1. Proiecte de acte normative suplimentare | Nu este cazul | | | | | |
| 2. Compatibilitatea proiectului de act normativ cu legislaţia comunitară în materie | Nu este cazul. | | | | | |
| 3. Decizii ale Curţii Europene de Justiţie şi alte documente | Nu este cazul. | | | | | |
| 4. Evaluarea conformităţii: |  | | | | | |
| Denumirea actului sau documentului comunitar, numărul, data adoptării şi data publicării | Gradul de conformitate: | | | Comentarii | | |
| 5. Alte acte normative şi/sau documente internaţionale din care decurg angajamente | Nu este cazul | | | | | |
| 6. Alte informaţii | Nu este cazul. | | | | | |
| Secţiunea a 6-a – Consultările efectuate în vederea elaborării proiectului de act normativ | | | | | | |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Nu este cazul | | | | | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Nu este cazul | | | | | |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Vor fi consultate unităţile de poliție penitenciară, principalii beneficiari ai actului normativ.  De asemenea vor fi consultate organizațiile sindicale reprezentative la nivelul sistemului administrației penitenciare. | | | | | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Nu este cazul. | | | | | |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi. | Proiectul va fi supus avizului Consiliului Legislativ | | | | | |
| 6. Alte informaţii | Nu este cazul. | | | | | |
| Secţiunea a 7-a – Activităţi de informare publică privind elaborarea şi implementarea proiectului de act normativ | | | | | | |
| 1. Informarea societăţii civile cu privire la necesitatea elaborării actului normativ | Proiectul va fi publicat pe pagina de internet a Ministerului Justiției, în conformitate cu prevederile Legii nr. 52/2003 privind transparența decizională în administrația publică, cu completările ulterioare. | | | | | |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Nu este cazul. | | | | | |
| 3. Alte informaţii | Nu este cazul | | | | | |
| Secţiunea a 8-a - Măsuri de implementare | | | | | | |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | Nu este cazul. | | | | | |
| 2. Alte informaţii | Nu este cazul. | | | | | |

Faţă de cele prezentate, am elaborat proiectul de hotărâre a Guvernului pentru aprobarea condițiilor în care polițiștii de penitenciare pot beneficia de concedii de odihnă, concedii de studii, învoiri plătite și concedii fără plată, pe care, dacă sunteţi de acord, vă rugăm să-l aprobaţi.